**François Beauchemin** (s. 4. kesäkuuta 1980 Sorel, Quebec, Kanada) on kanadalainen uransa lopettanut jääkiekkoilija, pelipaikaltaan puolustaja.

Ura
---

### Juniorivuodet

Ennen ammattilaisuraansa Beauchemin kiekkoili neljä kautta, vuodet 1996–2000, LHJMQ-junioriliigassa. Ensimmäiset kaksi kautta hän edusti Titan Collège Français de Lavalia ja seuran siirryttyä vuonna 1998 Lavalista Bathurstiin, seuraavat puolitoista kautta Titan d'Acadie-Bathurstia. Viimeisen juniorikautensa, kauden 1999–2000, lopun Beauchemin pelasi Wildcats de Monctonissa.

Beauchemin pelasi LHJMQ:ssa 238 runkosarjaottelua ja keräsi 182 tehopistettä, 42 maalia ja 140 syöttöpistettä. Eniten pisteitä hän teki kaudella 1999–2000, jolla hän oli liigan kolmanneksi eniten pisteitä tehnyt puolustaja tehtyään 71:ssä runkosarjaottelussa 19 maalia ja annettuaan 67 maalisyöttöä. Samalla kaudella hän saavutti plusmiinustilastossa lukeman +50, jolla hän sijoittui liigan tilastossa sijalle neljä. Beauchemin nimettiin LHJMQ-urallaan kerran toiseen tähdistökenttään, vuonna 2000, ja vuonna 1997 tulokkaiden tähdistökenttään.

### Ammattilaisura

Beauchemin sai NHL-varauksen, kun Montreal Canadiens varasi hänet numerolla 75 varaustilaisuuden 1998 kolmannella kierroksella. Kaudet 2000–2001 ja 2001–2002 hän pelasi Quebec Citadellesissä AHL-liigassa ja kaudet 2002–2003 ja 2003–2004 Citadellesiä Canadiensin farmiseurana seuranneessa Hamilton Bulldogsissa niin ikään AHL:ssä. Kaudella 2003–2004 hän oli joukkueensa tehokkain puolustaja tehtyään 77:ssä runkosarjaottelussa 36 tehopistettä, yhdeksän maalia ja 27 syöttöpistettä. Beauchemin pelasi myös yhdessä NHL:n runkosarjaottelussa kaudella 2002–2003 ja muutaman ottelun ECHL-liigan Mississippi Sea Wolvesissa kaudella 2001–2002. 

Syyskuussa 2004 Beaucheminin NHL-pelaajaoikeudet siirtyivät Columbus Blue Jacketsille waiver-listan kautta ja hän pelasi kauden 2004–2005, jolla NHL:ää ei pelattu työsulun vuoksi, Blue Jacketsin farmiseurassa Syracuse Crunchissa AHL:ssä. Hän oli Crunchin tehokkain puolustaja tehtyään 72:ssa ottelussa 30 tehopistettä, kolme maalia ja 27 syöttöpistettä. Työsulun jälkeisen kauden 2005–2006 hän aloitti Blue Jacketsin NHL-miehistössä, mutta marraskuussa 2005 seura kauppasi hänet ja Tyler Wrightin Mighty Ducks of Anaheimille (kaudesta 2006–2007 alkaen Anaheim Ducks) saaden vaihdossa Sergei Fjodorovin ja viidennen kierroksen varausoikeuden varaustilaisuudessa 2006.

Ensimmäisinä Anaheim-vuosinaan Beauchemin vakiinnutti paikkansa NHL:ssä ja oli joukkueensa tärkeimpiä puolustajia. Hän on tehnyt ennätyspisteensä, 36 tehopistettä (kahdeksan maalia ja 28 syöttöpistettä 72:ssa runkosarjaottelussa), kaudella 2005–2006, jolla hän oli toiseksi eniten pisteitä tehnyt Anaheim-puolustaja Scott Niedermayerin jälkeen, ja eniten jääaikaa hän on kerännyt runkosarjakaudella 2007–2008, keskimäärin 25 minuuttia ja 31 sekuntia ottelua kohden. Kaudella 2006–2007 hän oli voittamassa Stanley Cupia, kun Ducks voitti NHL:n loppuotteluissa Ottawa Senatorsin voitoin 4–1. Beauchemin pelasi pudotuspeleissä 2007 keskimäärin 30 minuuttia ja 33 sekuntia ottelua kohden, eniten joukkueensa pelaajista, ja tehopisteitä hän teki tuolloin kahdeksan, neljä maalia ja neljä syöttöpistettä.

Kaudella 2008–2009 Beauchemin kärsi polvivammasta ja oli sivussa 62:sta runkosarjaottelusta. Heinäkuussa 2009, sopimuksensa Ducksin kanssa päätyttyä, hän siirtyi Toronto Maple Leafsiin kolmivuotisella sopimuksella. Beauchemin edusti Maple Leafsiä vajaan kahden kauden ajan, helmikuuhun 2011, jolloin hän siirtyi takaisin Anaheim Ducksiin pelaajakaupan kautta. Maple Leafsiin tuossa kaupassa siirtyivät Joffrey Lupul, Jake Gardinerin pelaajaoikeudet ja ehdollinen neljännen kierroksen varausvuoro NHL:n varaustilaisuudessa 2013.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2000–01 | Quebec Citadelles | AHL | 56 | 3 | 6 | 9 | 44 | – | – | – | – | – |
| 2001–02 | Quebec Citadelles | AHL | 56 | 8 | 11 | 19 | 88 | 3 | 0 | 1 | 1 | 0 |
| 2002–03 | Montreal Canadiens | NHL | 1 | 0 | 0 | 0 | 0 | – | – | – | – | – |
|  | Hamilton Bulldogs | AHL | 75 | 7 | 21 | 28 | 92 | 23 | 1 | 9 | 10 | 16 |
| 2003–04 | Hamilton Bulldogs | AHL | 77 | 9 | 27 | 36 | 57 | 10 | 2 | 4 | 6 | 18 |
| 2004–05 | Syracuse Crunch | AHL | 72 | 3 | 27 | 30 | 55 | – | – | – | – | – |
| 2005–06 | Columbus Blue Jackets | NHL | 11 | 0 | 2 | 2 | 11 | – | – | – | – | – |
|  | Mighty Ducks of Anaheim | NHL | 61 | 8 | 26 | 34 | 41 | 16 | 3 | 6 | 9 | 11 |
| 2006–2007 | Anaheim Ducks | NHL | 71 | 7 | 21 | 28 | 49 | 20 | 4 | 4 | 8 | 16 |
| 2007–2008 | Anaheim Ducks | NHL | 82 | 2 | 19 | 21 | 59 | 6 | 0 | 0 | 0 | 26 |
| 2008–2009 | Anaheim Ducks | NHL | 20 | 4 | 1 | 5 | 12 | 13 | 1 | 0 | 1 | 15 |
| 2009–2010 | Toronto Maple Leafs | NHL | 82 | 5 | 21 | 26 | 33 | – | – | – | – | – |
| 2010–2011 | Toronto Maple Leafs | NHL | 54 | 2 | 10 | 12 | 16 | – | – | – | – | – |
|  | Anaheim Ducks | NHL | 27 | 3 | 2 | 5 | 16 | 6 | 0 | 2 | 2 | 2 |
| 2011–2012 | Anaheim Ducks | NHL | 82 | 8 | 14 | 22 | 48 | – | – | – | – | – |
| 2012–2013 | Anaheim Ducks | NHL | 48 | 6 | 18 | 24 | 22 | 7 | 2 | 4 | 6 | 4 |
| 2013–2014 | Anaheim Ducks | NHL | 70 | 4 | 13 | 17 | 39 | 13 | 0 | 4 | 4 | 2 |
| 2014–2015 | Anaheim Ducks | NHL | 64 | 11 | 12 | 23 | 48 | 16 | 0 | 9 | 9 | 2 |
| 2015–2016 | Colorado Avalanche | NHL | 82 | 8 | 26 | 34 | 38 | – | – | – | – | – |
| 2016–2017 | Colorado Avalanche | NHL | 81 | 5 | 13 | 18 | 32 | – | – | – | – | – |
| 2017–2018 | Anaheim Ducks | NHL | 67 | 3 | 14 | 17 | 26 | 4 | 0 | 0 | 0 | 2 |
| 14 kautta | yhteensä | NHL | 903 | 76 | 212 | 288 | 501 | 101 | 10 | 29 | 39 | 80 |

Perhe
-----

Beauchemin on naimisissa. Hänellä on vaimonsa Marie-Clauden kanssa kaksi lasta, poika Samuel (s. 2006) ja tytär Emily (s. 2009).

Lähteet
-------

1. 1 2  François Beauchemin Hockey-Reference.com-sivustolla (englanniksi)
2. ↑  LHJMQ:n pistepörssi 1999–2000[vanhentunut linkki] *lhjmq.qc.ca.* (englanniksi)
3. ↑  LHJMQ:n plusmiinustilasto 1999–2000[vanhentunut linkki] *lhjmq.qc.ca.* (englanniksi)
4. 1 2 3 4 5 6  François Beauchemin Legends of Hockey -sivustolla (englanniksi)
5. ↑  2003–04 Hamilton Bulldogs (AHL) *hockeydb.com.* (englanniksi)
6. ↑  2004–05 Syracuse Crunch (AHL) *hockeydb.com.* (englanniksi)
7. ↑  2005–06 Anaheim Mighty Ducks (NHL) *hockeydb.com.* (englanniksi)
8. ↑  Anaheim Ducksin jääaikatilasto 2007–2008 *nhl.com.* (englanniksi)
9. ↑  Ducks complete 4–1 domination of Senators; wins Stanley Cup *seattletimes.nwsource.com*.  7.6.2007.  (englanniksi)
10. ↑  Anaheim Ducksin jääaikatilasto pudotuspeleissä 2007 *nhl.com.* (englanniksi)
11. ↑  Beauchemin Signs With The Maple Leafs *torontomapleleafs.com*.  6.7.2009. Viitattu 3.9.2011. (englanniksi)
12. ↑  LeBrun, Pierre: Francois Beauchemin traded to Ducks *ESPN.com*.  9.2.2011. Viitattu 10.2.2011. (englanniksi)
13. ↑  Shea, Kevin: Hockey Hall of Fame – Stanley Cup Journals: 17 *hhof.com*.  24.7.2007.  Arkistoitu 3.9.2011. Viitattu 3.9.2011. (englanniksi)
14. ↑  Cazeneuve, Brian: Playoff slapshots: Three stars, hot Flame, match from hell *SI.com*.  23.4.2009.  Arkistoitu 26.4.2009. Viitattu 7.7.2009. (englanniksi)

Aiheesta muualla
----------------

* François Beauchemin The Internet Hockey Databasessa (englanniksi)

* Kuvia tai muita tiedostoja aiheesta **François Beauchemin** Wikimedia Commonsissa

Kanadan joukkue – Jääkiekon MM-kilpailut 2010
2 Russell |
4 Del Zotto |
5 Giordano |
8 Burns |
9 Downie |
10 Perry |
11 Raymond |
13 Whitney |
14 Eberle |
17 Bourque |
18 Staal |
19 Kane |
20 Tavares |
21 Laich |
22 Beauchemin |
28 Cumiskey |
29 Ott |
30 Johnson |
40 Dubnyk |
47 Peverley |
50 Mason |
57 Myers |
91 Stamkos |
92 Duchene |
94 Smyth |
Valmentaja MacTavish